Държавен вестник, бр. 11, 2013 г., стр. 189

БРОЙ  11	
Д Ъ Р Ж А В Е Н  В Е С Т Н И К 	
СТР.  189  
За радиационна защита на персонала и пациента:
– един специалист магистър по медицинска физика/физика
*Забeлежка: Лекарите със специалност по лъчелечение, които предписват лекарствени препарати за про-
веждане на едновременно лъче-химиолечение, трябва да притежават втора специалност по онкология
В случай, че  лекарите със специалност по лъчелечение, не притежават втора специалност по онкология, 
предписването на лекарствени продукти се извършва от лекар със специалност по онкология
Правоспособност за специфична работа в йонизираща среда се налага за всички, извършващи лъчелече-
ние, която се придобива след специален изпит.
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ 
1. ИНДИКАЦИИ ЗА ХОСПИТАЛИЗАЦИЯ:
· злокачествено новообразувание на устната;
· при злокачествено новообразувание на големите слюнчени жлези, венците, бузите;
· при злокачествено новообразувание на ануса;
· при злокачествени новообразувания на кожата и кожните аднекси;
· при злокачествени новообразувания на костта и ставния хрущял;
· при злокачествени новообразувания на съединителната и другите меки тъкани;
· при меланом; 
· при злокачествено новообразувание на женската и мъжката гърда – не за радикално лечение, а само 
за рецидиви; 
· при епителни неоплазми на вагината и вулвата;
· при злокачествено новообразувание на пениса и другите мъжки полови органи;
· при злокачествени новообразувания на щитовидната жлеза;
· при вторични злокачествени новообразувания; 
· при злокачествени новообразувания с неуточнена локализация; 
· при Неходжкинови лимфоми, левкози, множествен и солитарен миелом; 
· при болест на Ходжкин;
· вторични злокачествено новообразувания;
· вторични злокачествено новообразувания от неизвестно естество; 
· дегенеративни заболявания на костно-ставния апарат;
· възпалителни заболявания на очния апарат;
· възпалителни заболявания на кожата и кожните придатъци;
· глаукома;
· анастомозит.
2. ДИАГНОСТИЧНО – ЛЕЧЕБЕН АЛГОРИТЪМ. 
Изпълнението на КП се удостоверява чрез ИЗ и индивидуален терапевтичeн документ за лъчелечение
ДИАГНОСТИЧНО – ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
2.1. ДИАГНОСТИЧНО – ЛЕЧЕБЕН АЛГОРИТЪМ ЗА ПРОВЕЖДАНЕ НА ПЕРКУТАННО ЛЪЧЕЛЕЧЕ-
НИЕ С НИСКО- И СРЕДНОЕНЕРГИЙНО РЕНТГЕНОВО ЛЪЧЕНИЕ:
Перкутанно киловолтно лъчелечение с ниско и средноенергийно рентгеново лъчение се прилага като: 
1). Дефинитивно лъчелечение.
При злокачествени новообразувания на устните, кожата и кожните аднекси и малигнени лимфоми и 
вторични злокачествени новообразувания се цели постигане на пълен локален контрол чрез дефинитивно 
лъчелечение; Противовъзпалително лъчелечение с ниски енергии се прилага при хронични възпалителни 
заболявания на кожата и кожните придатъци, неповлияни от интензивно антибиотично лечение, хипетро-
фични заболявания на съединителната тъкан на ставите, окото, пениса, някои доброкачествени и гранично 
малигнени тумори. При нискоенергийно рентгеново лъчение се прилагат 10-16 х 5 Gy /10 Gy  седмично при 
лъчелечение на кожните малигноми.
2). Следоперативно лъчелечение при повърхностно разположени злокачествени новообразувания и някои 
нетуморни заболявания.
В следоперативен план перкутанното лъчелечение цели ликвидиране на субклиничното и макроскоп-
ско разпространение на заболяването извън зоната на хирургичната резекция. Прилага се за повишаване 
на локо-регионалния туморен контрол и преживяемостта при злокачествени новообразувания на големите 
слюнчени жлези, венците, бузите, ануса при злокачествени новообразувания на костта и ставния хрущял, на 
съединителната и другите меки тъкани; при меланом, при епителни неоплазми на вагината и вулвата, при 
злокачествено новообразувание на пениса и другите мъжки полови органи.
Дози: Прилагат се различни дози и режими на фракциониране. Конвенционалното лъчелечение се извършва 
20-30 дни х 2Gy  – по схема 5 пъти в седмицата без събота и неделя за възстановяване на нормалните тъкани. 
При нетуморните заболявания се цели противовъзпалителен и аналгетичен ефект като се прилагат ниски 
дози от 0.5 -1  Gy  до 5-10 Gy R обща доза, обикновено 3 пъти седмично.
3. Палиативно лъчелечение
Палиативно лъчелечение има за цел облекчаване или предотвратяване на симптомите и усложненията 
от прогресията на туморното заболяване при минимално въздействие върху околните органи и тъкани чрез 
реализиране на по-ниски общи дози. За палиативно ЛЛ при метастазирало заболяване се използват  схеми 
10 Х 3 Gy ,5 х 4 Gy  или 2 х 8 Gy с еднаква ефективност.
Перкутанното лъчелечение се извършва в няколко етапа: 
– клинико-биологично планиране – определят се клиничният мишенен обем (КМО) и планираният мишенен 
обем (КМО + осигурителна зона), лечебната доза, фракционирането и допустимите дози в критичните органи;
– анатомо-топографско планиране – съставяне на анатомо-топографски план и нанасяне на входните 
точки на централните лъчи върху кожата на болния за точна възпроизводимост на лъчелечебните сеанси;
– дозиметрично планиране се извършва ръчно на базата на таблици, изготвени при дозирането и перио-
дичното калибриране на апаратите;
– контрол на лъчелечебния план – осъществява се скопично или с рентгенови снимки.